Australialaiskolmikko kamppaili päiviä hengestään avomerellä – filippiiniläiset kalastajat pelastivat poijussa roikkuneen kolmikon - Ulkomaat - Uutiset - MTV.fi
Australialaiskolmikko kamppaili päiviä hengestään avomerellä – filippiiniläiset kalastajat pelastivat poijussa roikkuneen kolmikon
Ulkomaat Julkaistu 19.12.2017 09:10
Filippiiniläiset kalastajat pelastivat kolme australialaismiestä avomereltä heidän jahtinsa kaaduttua päiviä aiemmin. Filippiinien poliisi kertoi asiasta tänään.
Australialaisten jahti kaatui useita päiviä ennen heidän pelastamistaan, kertoo poliisi. Australian meriviranomaiset saivat alueelta hätäsignaalin viime torstaina ja perjantaina, minkä jälkeen he pyysivät Filippiinien meripelastajilta apua.
Lopulta kaksi filippiiniläiskalastajaa pelasti miehet avomereltä, jossa australialaiset pitivät itsensä pinnalla roikkumalla poijussa. Yksi heistä oli tajuton pelastamishetkellä. Hän kuoli matkalla sairaalaan. Kahta muuta hoidetaan sairaalassa ja heidän tilansa on vakaa.
Filippiinien rannikkovartiosto kertoo löytäneensä jahdin hylyn rannalta Dinagatin saaristossa, satojen kilometrien päästä miesten löytämispaikasta. Poliisi ei vielä osaa arvioida, mikä jahdin uppoamisen olisi aiheuttanut.
Tuomioistuin päättää Ilja Janitskinin luovutuksesta Kommentti: Suomi roikkuu sokeasti perälaudassa, kun Saksa ohjaa Euroopan unionia päin puuta